**Referat foreldremøte 22 september 2022**

* Litt om barnehagedagen: I år har vi fylt opp plassene og blir 10 barn. 3 barn er skolestartere. Vi har faste team rundt barna, og det er en i teamet som har ansvar for planer og rapporter og tett foreldrekontakt (faglig ansvarlig). Teamleder kvalitets sikrer planer og rapporter og har faglig ansvar på avdelingen.

### ASK har et naturlig fokus i barnehagen og på Grønn avdeling spesielt: Retten til alternativ og supplerende kommunikasjon er hjemlet i barnehageloven §39:

*Barn som helt eller delvis mangler funksjonell tale og har behov for alternativ og supplerende kommunikasjon, skal få bruke egnede kommunikasjonsformer og nødvendige kommunikasjonsmidler i barnehagen.*

* PPT (pedagogisk psykologisk tjeneste) har et ASK-team som vi kan få veiledning fra på enkeltbarn og kartlegging i forhold til hvilke kommunikasjonshjelpemidler barnet vil ha nytte av. Ofte blir også Statlig pedagogisk tjeneste (Statped) koblet på enkeltbarn via PPT, de har f.eks spisskompetanse på kommunikasjon med barn som har synsforstyrrelser, barn som ikke kan bruke tegn til tale osv. I oktober holder Statped en workshop for ansatte på Grønn i barnehagen om begynnende taktil kommunikasjon.
* Vi bruker ASK daglig i barnehagen og gjennom hele dagen. PCS, taktile symboler, tegn til tale, Tobii, PODD bok, KnowMe, taktile tegn. Mange ulike hjelpemidler. Hvis det er noe hjelpemidler innenfor kommunikasjon dere ønsker å vite mere om kan dere spør oss, PPT eller dere kan dele erfaringer med hverandre.
* Aktiv læring er sentralt i barnehagen: Filosofien er at alle barn utvikler seg likt men i ulike tempo. Med filosofien følger en del utstyr og verktøy for å fremme barns egenaktivitet. Det er Det Lille rom, hopsadrakt, taktile plater og støttebenk. Vi har mye av dette i barnehagen og de brukes ulikt.
* Barnets beste styrer våre handlinger og beslutninger gjennom hele dagen i barnehagen : Vi skal sørge for barnets medvirkning gjennom å gi barn valg og gjennom å vurdere barns dagsform og uttrykksmåte, vi tolker det barnet kommuniserer og imøtekommer barnets ulike behov gjennom dagen. Vi skal gi barna nye inntrykk og opplevelser på barnets premisser. Stavanger kommunes barnesyn er viktig for oss: Barn må bli forstått bak oppførsler, smerteuttrykk og diagnoser. De må bli trodd på og bli tatt på alvor og de trenger kjærlighet.
* Foreldresamarbeid:

For at barna skal få en best mulig hverdag er samarbeidet med foreldre viktig. Vi er opptatt av god kommunikasjon mellom barnehage og hjem. Her fungerer f.eks kontaktboken godt, men noen ganger er det også behov for en telefon eller en tekstmelding i løpet av dagen.

Vi ønsker å vite innen kl. 09.00 om barnet ikke kommer i barnehagen, på den måten kan legge en god plan for dagen. Vi vil gjerne delta på med dere på møter med HABU der det er naturlig at vi er med, det er dere som foreldre som da inviterer oss inn.

* I tillegg til ansvarsgruppemøter tilbyr vi oppstartmøter og samarbeidsmøter der vi kan gå gjennom individuelle planer og rapporter med dere.
* HUSK BRUKERUNDERSØKELSEN, den hjelper oss å bli bedre.
* Månedsplan. Jeg legger denne direkte ut på hjemmesiden, fint om dere abonnerer på hjemmesiden da får dere mail når den og annet legges ut der. Nytt av i år på planen er gruppetime i fysio.

Ellers vil det stå viktig informasjon om eventuelle endringer i personalgruppen, planleggingsdager og andre merkedager, fint om dere følger med på dette.

* Det er tre barn som er i førskolegruppa og vil ha en del aktiviteter der. De er med på Bjørnegruppen sammen med barn fra Rød avdeling. Det er laget en plan for gruppen og de har faste møtetidspunkt en gang i uken.